By-Die-Koppie bied akkommodasie vir gesinne, sakereisigers en vakansiegangers op soek na akkommodasie aan die voet van die pragtige Swartberge. Ons het 2 unieke slaapkamers wat 'n wegbreek van die alledaagse, besige stadslewe bied. Gaste kan ook gebruik maak van die braai- en kuierarea buite. Vir verdere vermaak is daar 'n TV met volle DStv en 'n swembad.
Die gastehuis is op die randjie van die dorp geleë en bied dus die geleentheid om wandelinge in die veld te onderneem. Ons is naby aan die heuwel wat skilderagtige uitsigte en 'n uitkykpunt vir die sonsondergang en sonsopkoms bied. Verder is die akkommodasie naby aan die Swartbergpas met sy ongelooflike landskappe en Meiringspoort se prag. Ons bied stilte, rustigheid en egte plattelandse gasvryheid.